31980R3346
L 351/14
JURNALUL OFÍCIAL AL UNIUNII EUROPENE
REGULAMENTUL (CEE) NR. 3346/80 AL COMISIEI
din 23 decembrie 1980
de modificare a Regulamentului (CEE) nr. 2415/78 privind pragul statistic al statisticilor comerțului exterior al Comunității și ale comerțului între statele membre
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Actul de aderare a Greciei, în special articolul 146,
întrucât, în temeiul articolului 22 din act, Regulamentul (CEE) nr. 2415/78 al Comisiei din 17 octombrie 1978 privind pragul statistic al statisticilor comerțului exterior al Comunității și ale comerțului între statele membre (1) trebuie modificat în conformitate cu orientările stabilite la anexa II la acest act, prin inserarea specificării, pentru Grecia, a contravalorii în drahme a pragului statistic de 300 unități de cont europene,
ADOPTĂ PREZENTUL REGULAMENT:
Articolul 1
La articolul 1 din Regulamentul (CEE) nr. 2415/78 se inserează specificarea următoare:
„pentru Grecia: 12 500 drahme grecești”.
Articolul 2
Prezentul regulament intră în vigoare la 1 ianuarie 1981.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 23 decembrie 1980.